CELEX: 32015D2277
Language: lt
Date: 1449014400000
Title: 2015 m. gruodžio 2 d. Komisijos įgyvendinimo sprendimas (ES) 2015/2277 dėl Komisijos tvirtinamų nacionalinių patvirtinimo sistemos įgyvendinimo planų pagal Tarybos reglamento (EB) Nr. 1224/2009 109 straipsnio 8 dalį (pranešta dokumentu Nr. C(2015) 8830)

8.12.2015   
            
            
               LT
            
            
               Europos Sąjungos oficialusis leidinys
            
            
               L 322/53
            
         KOMISIJOS ĮGYVENDINIMO SPRENDIMAS (ES) 2015/2277
   2015 m. gruodžio 2 d.
   dėl Komisijos tvirtinamų nacionalinių patvirtinimo sistemos įgyvendinimo planų pagal Tarybos reglamento (EB) Nr. 1224/2009 109 straipsnio 8 dalį
   
      
         (pranešta dokumentu Nr. C(2015) 8830)
      
   
   (Tekstas autentiškas tik graikų ir kroatų kalbomis)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), visų pirma į jo 109 straipsnio 8 dalį,
   atsižvelgdama į valstybių narių pateiktus nacionalinius patvirtinimo sistemos įgyvendinimo planus,
   kadangi:
   
               (1)
            
            
               pagal Reglamento (EB) Nr. 1224/2009 109 straipsnio 8 dalį valstybės narės parengia nacionalinį patvirtinimo sistemos įgyvendinimo planą, kuriuo sudaromos sąlygos valstybėms narėms nustatyti patvirtinimo ir kryžminių patikrinimų prioritetus bei tolesnius su neatitikimų šalinimu susijusius veiksmus, grindžiamus rizikos valdymu;
            
         
               (2)
            
            
               Komisijai tvirtinti buvo pateikti Graikijos Respublikos (Graikija) ir Kroatijos Respublikos nacionaliniai planai. Jie atitinka Reglamento (EB) Nr. 1224/2009 109 straipsnį ir Komisijos įgyvendinimo reglamento (ES) Nr. 404/2011 (2) 143–145 straipsnius. Todėl jie turėtų būti patvirtinti;
            
         
               (3)
            
            
               šis sprendimas yra patvirtinimo sprendimas pagal Reglamento (EB) Nr. 1224/2009 109 straipsnio 8 dalį;
            
         
               (4)
            
            
               Komisija stebės, kaip taikomi nacionaliniai planai atsižvelgdama į veiksmingą jų įgyvendinimą. Jeigu, remiantis faktais, nustatytais Komisijai atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį, bus manoma, kad nacionalinius patvirtinimo planus reikia pakoreguoti, valstybės narės turėtų atitinkamai planą pakoreguoti,
            
         PRIĖMĖ ŠĮ SPRENDIMĄ:
   1 straipsnis
   1.   Pagal Reglamento (EB) Nr. 1224/2009 109 straipsnio 8 dalį patvirtinami Graikijos Respublikos (Graikija) ir Kroatijos Respublikos nacionaliniai patvirtinimo sistemos įgyvendinimo planai.
   2.   Jeigu, remiantis faktais, nustatytais atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį, Komisija manys, kad pagal 1 dalį patvirtintais patvirtinimo planais valstybės narės neužtikrina veiksmingo Reglamento (EB) Nr. 1224/2009 109 straipsnyje nustatytų įsipareigojimų įgyvendinimo, ji gali, pasikonsultavusi su atitinkamomis valstybėmis narėmis, pareikalauti planus pakoreguoti.
   3.   Komisijai reikalaujant, valstybės narės pakoreguoja savo patvirtinimo planus, kaip numatyta 2 dalyje.
   2 straipsnis
   Šis sprendimas skirtas Graikijos Respublikai ir Kroatijos Respublikai.
   
      Priimta Briuselyje 2015 m. gruodžio 2 d.
      
         
            Komisijos vardu
         
         
            Pirmininko pavedimu
         
         João AGUIAR MACHADO
         
            Jūrų reikalų ir žuvininkystės generalinis direktorius
         
      
   
   
      (1)  OL L 343, 2009 12 22, p. 1.
   
      (2)  2011 m. balandžio 8 d. Komisijos įgyvendinimo reglamentas (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL L 112, 2011 4 30, p. 1).